Tegelikult ei tahtnud ma muidugi siin üldse hakata põhjendama, miks ma ei kirjuta, vaid üritada ikkagi vähehaaval blogima hakata sõltumata sellest, et selliseid häid ideid hetkel ei ole. Võiks ju tekitada väikese konflikti ja panna järgmisele sissekandele pealkirja: "Ma ei saa  aru, mida inimesed "Troonide mängus" leiavad" ning väljendada seal oma seisukohta, et kui ma tahan vaadata seepi, siis ma vaatan pigem "Dallast" või "Dünastiat", mitte aga sama taseme tegevust keskaegsetes kostüümides ja kui ma tahan lugeda fantasyt, siis olgu see pigem klassikaline fantasy, mitte aga fantasyks rüütatud seebiooper … aga ei viitsi hetkel vaidlema hakata, kuna tean, et "Troonide mängul" on hulk tõsiseid fänne. Endal on hetkel käsil läbinisti klassikaline fantasy - nimelt Terry Goodkindi "The  Sword of Truth" seeria (millest parimal juhul jätkub aasta lõpuni, kui mul enne üle ei viska) ja see on just minu maitse jaoks piisavalt fantasy.